Protest al magistraților din toată țara anunțat pentru duminică în fața Curții de Apel București

”Duminică, de la ora 17.30, reprezentanți ai magistraților din toată țara vor protesta în fața Curții de Apel București”, anunță judecătorul Cristi Dănileț pe pagina de Facebook. Contactat de G4Media.ro, Dănileț a explicat care sunt motivele care-i determină pe judecători și procurori să iasă în stradă: modificările la legile justiției și la codurile penale, prelungirea mandatelor Inspecției Judiciare prin Ordonanță de Urgență, ignorarea și ridiculizarea Comisiei de la Veneția, dar și evaluarea procurorului general, Augustin Lazăr de către ministrul justiției, Tudorel Toader.



Judecătorul Cristi Dănileț afirmă că nu exista un organizator al acțiunii de protest anunțată pentru duminică. ”E o decizie luata în urma unei largi consultări pe un grup de discuții electronic”, a declarat judecătorul Cristi Dănileț.